HR
C 78/20
Službeni list Europske unije
18.2.2022.
NAPOMENA: primjerice, na rumu koji sadržava sladila u mjeri koja premašuje dopuštenu granicu od 20 grama po litri te koji stoga više nije rum, već mora nositi pravni naziv „jako alkoholno piće”, ne može se navesti složenica „rum sa šećerom” ili „rum sa šećerom od šećerne trske”.
Ako se dodaju drugi prehrambeni proizvodi koji nisu dopušteni kategorijom 1.
Priloga I., izraz „rum” može se navesti u složenici, primjerice u izrazu „rum i začini”.
Ako nisu dodani takvi proizvodi, dobiveni proizvod mora biti označen kao, primjerice, „jako alkoholno piće sa šećerom od šećerne trske” (kako bi se naznačilo da mu je dodan šećer) ili „jako alkoholno piće od šećerne trske” (kako bi se naznačilo da je šećer destiliran pri proizvodnji jakog alkoholnog pića koje ipak ne ispunjava druge proizvodne zahtjeve potrebne da bi se mogao smatrati rumom).
#22 – Primjeri zabranjenih složenica:
1) Brandy i alkohol
ili
Cognac i alkohol
2) Jako piće na bazi whiskyja
ili
Jako piće na bazi viskija Scotch Whisky
3) Piće na bazi ruma
ili
Piće Ron de Guatemala
4) Rum od šećerne trske
ili
Kubanski rum sa šećerom
5) Jako alkoholno piće liker
ili
Jako alkoholno piće Irish Cream
6) Gin s vodom
ili
Genever s vodom
U skladu s člankom 10. stavkom 6. točkom (c), složenicom se može samo dopuniti pravni naziv jakog alkoholnog pića.
Stoga se složenica ne može upotrijebiti kao pravni naziv jakog alkoholnog pića.
Jedinu iznimku od ovog pravila predstavljaju složenice koje uključuju izraz „liker” ili „krem”, koji u skladu s člankom 10. stavkom 5. točkom (b) mogu zamijeniti pravni naziv, pod uvjetom da dobiveni proizvod ispunjava odgovarajuće zahtjeve utvrđene za jaka alkoholna pića kategorije 33., „liker” u Prilogu I. #23 – Primjeri dopuštenih složenica koje uključuju izraz „liker” ili „krem”:
1) 2) 3) 4) 5) 6)
Vodka liqueur (EN) Wodkalikör – Likör aus/mit Wodka (DE) Liqueur à la vodka (FR) Liquore alla vodka (IT) Licor de vodka (ES) Likier na bazie wódki (PL)
— — — — — —
Irish Whiskey Cream (EN) Berliner Kümmelcream (DE) Crème de Cognac (FR) Crema di Grappa (IT) Crema de Orujo de Galicia (ES) Krem na bazie Polskiej Wódki (PL)
U svim navedenim slučajevima moraju se ispuniti sljedeći zahtjevi: a) jako alkoholno piće na koje se upućuje mora biti autentično, primjerice mora ispunjavati zahtjeve utvrđene za odgovarajuću kategoriju jakih alkoholnih pića ili oznaku zemljopisnog podrijetla, uključujući najmanju dopuštenu alkoholnu jakost, tj. piće se ne smije razrijediti vodom u tolikoj mjeri da njegova alkoholna jakost bude manja od najmanje dopuštene; i b) alkohol koji se upotrebljava u proizvodnji potječe isključivo od jakog alkoholnog pića navedenog u složenici (osim za alkohol koji smije biti prisutan u aromama, bojilima ili drugim odobrenim sastojcima koji se upotrebljavaju za proizvodnju tog pića), tj. nije dodano nijedno drugo jako alkoholno piće ni etilni alkohol poljoprivrednog podrijetla ili destilat poljoprivrednog podrijetla; i c) zahtjevi utvrđeni u kategoriji 33.
Priloga I. za upotrebu pravnog naziva „liker” (tj. najmanja alkoholna jakost od 15 % vol. i najmanji sadržaj sladila od 100 grama po litri) ili „krem” (tj. sve navedeno te upotreba mlijeka ili mliječnih proizvoda).
2.2.
Uvjeti upotrebe Člankom 11. stavkom 1. predviđaju se sljedeći uvjeti upotrebe naziva jakog alkoholnog pića (kategorija ili oznaka zemljopisnog podrijetla) u složenici: „(a) alkohol koji se upotrebljava u proizvodnji alkoholnog pića potječe isključivo od jakog alkoholnog pića navedenog u složenici, osim za alkohol koji smije biti prisutan u aromama, bojilima ili drugim odobrenim sastojcima koji se upotrebljavaju za proizvodnju tog alkoholnog pića i